First Sjmposium on Music Education in Malta: It-tagħlim tal-mużika kif jarah l-għalliem Astratt: Il-First Svmposium on Music Education in Malta kien organizzat mill-Għaqda Edukazzjoni Mużikali f'Malta (GĦEMM) bejn it-28 u t-30 ta' Marzu 2005. Il-papers kollha (ħdax b'kollox) li nqraw bejn it-28 u t-30 ta' Marzu 2005 ġew stampati fi ktieb li ġie ippubblikat minn Midsea Books Ltd. ta' 3A, Triq id-Dejqa, Valletta. Kliem muftieħ: ESTA (Malta), GĦEMM, Victoria College of Music (London), Euro Academv of Music (Malta), Universitv of Malta Junior College, Junior College Orchestra, Svmposium, Tagħlim tal-mużika fl-iskejjel, Għalliem tal-mużika. Jeżistu għexieren ta' kotba fuq l-edukazzjoni mużikali fl-iskejjel. Ilkoll iħambqu fuq l-istess ħaġa — x'inhu l-aħjar mod li bih tista' tiġi mgħallma l-mużika f'din id-dinja li qed tinbidel kuljum. Kieku kelli niftaħ ktieb li ġie ġie, insib xiħaġa hekk: Skejjel statali, privati, jew tal-knisja Jekk nieħdu l-istudenti li jattendu l-iskejjel sekondarji, speċjalment dawk tal-istat, issib li għandek: (i) Il-biċċa l-kbira tal-istudenti li l-mużika ma tinteressahomx (ii) Għadd ftit mdaqqas ta' studenti li jinteressaw ruħhom fil-mużika b'mod pożittiv (iii) Għadd ħafna iżgħar ta' studenti li ġa jkunu qed jipprattikaw xi strument jew ieħor u allura juru interess Dan ifisser li, it-tagħlim tal-mużika, anki jekk irid ipoġġi lil kulħadd fl-istess keffa, ikun immirat l-aktar lejn dawk l-istudenti li ma jridux jafu b'mużikal Hija biċċa xogħol tassew iebsa meta inti taf illi dieħel ippreparat fil-klassi u ser issib tilqgħek klassi sħiħa li mhix lesta tisma' kelma waħda minn dak kollu li ser tgħid fuq dan is-suġġetti Il-mistoqsija toħroġ għalhekk weħidha: mela għalfejn din il-ħtieġa kollha għat-tagħlim tal-mużika fl-iskejjel 2 Kieku minn daqshekk, l-aħħar ħarġa tas-sillabu tal-mużika għall-iskejjel tagħna tallum u ta' għada, jipprova jagħti tweġiba mhux daqstant oriġinali: Il-mużika, vokali u strumentali, illum-il ġurnata tifforma parti mill-ħajja ta' kuljum — tinstema' fuq ir-radju u t-televiżjoni, fil-knejjes, swali u teatri. Wieħed jista' faċilment jakkwistaha wkoll fuq cassettes, CDs, Videos u DVDs. Għaldaqstant, huwa importanti ħafna li nfasslu strateġija li biha l-istudenti tagħna jiksbu t-taħriġ, il-ħila, u l-ftehim meħtieġ sabiex ikunu kapaċi, issa u meta jikbru, jaraw il-valur tal-mużika illi tindaqq regolarment, bħala esperjenza li tkompli ttejjeb il-ħajja taħhom. Kliem sabiħ kieku, imma fit-teorija bissl Dan qed ngħidu għaliex il-mużika fl-iskejjel tagħna tiġi mgħallma biss f'term wieħed minn kull tlieta kemm fil-Junior Lvceums kif ukoll fl-Area Secondarv Schools, bid-differenza li, f'tal-ewwel għandek l-ewwel sentejn biss, filwaqt li, f'tat-tieni mill-ewwel sat-tielet sena. Dan ifisser li, it-tagħlim tal-mużika, jekk tneħħi l-ftit eċċezzjonijiet bħalma hu fil-każ tiegħi, jieqaf ħesrem għall-istudenti tar-raba' u l-ħames senal Issa, jekk lanqas l-istess sistema edukattiva tagħna ma tippermetti li jkun hemm kontinwità sħiħa fit-tagħlim tal-mużika mill-ewwel sal-ħames sena, kif qatt wieħed jista' jikkonvinċi 'l dak li jkun li t-tagħlim tagħha jista' jiswielek għall-bqija ta' ħajtekl Min-naħa tiegħu, id-Dipartiment tal-Edukazzjoni jieħu ħsieb jorganizzalna bħala għalliem dawk li nsejħulhom in-service courses mifruxin fuq tlett ijiem fil-bidu jew it-tmiem ta' sena akkademika jew tnejn. Il-korsijiet fihom infushom ġid jistgħu jagħmlu, bħalma kien il-każ meta ġiet Verena Machat, waħda mill-fundaturi tal-iskola tal-mużika tal-Gvern, il-Belt Valletta, is-sena l-oħra. Madankollu, ngħid għalija, għadna wisq moħħna biex naddottaw sitemi edukattivi Brittaniċi, jew oħrajn, li qalja jgħoddu għall-iskejjel ta' pajjiżnal Għadna bid-drawwa li nibgħatu 'l niesna jagħmlu l-istudji tagħhom fuq l-andament edukattiv fl- iskejjel imsemmija u jiġu lura b'salt informazzjoni li ma tgħodd xejn għalina. It-tagħlim tal-mużika fl-iskejjel sekondarji hija biċċa għadma iebsa. Dan jirriżulta minħabba żewġ fatturi ewlenin fil-fehma tiegħi: (a) sillabu wieħed għall-iskejjel kollha, indipendentament mil-livell akkademiku, u bl-iskuża ta' edukazzjoni inklużiva: (b) nuqqas ta' interess fis-suġġett min-naħa tal-istudenti. Skejjel akkademiċi L-iskejjel akkademiċi privati, bħal mhi ngħidu aħna l-Euro Academv of Music, għall-maqlub ta' skejjel sekondarji tal-istat, toffri sitwazzjoni ħafna aktar favorevoli u opportunitajiet tad- deheb għal studenti li jkunu jixtiequ jieħdu l-mużika b'aktar serjetà. Ma nixtieqx hawnhekk nidħol fil-kwistjoni tal-iskola tal-mużika tal-Gvern bla bżonn, imma donnu li l-Malti għandu mentalità li jekk servizz ikun bla ħlas allura jfisser li mhux tajjebl Dan mhuwiex minnu, bla dubju ta' xejn. Mill-banda l-oħra, s-servizz professjonali li tista' toffri akkademja bħal mhi din, u d- dedikazzjoni kbira ġejja min-naħa tal-għalliema kwalifikati, joħolqu sens ta' dixxiplina kbira, u l-ħaġa bilfors li ser tħalli l-frott mixtieq. Mela, hawnhekk issa għandek ambjent fejn l- istudenti jiġu biex jitħarrġu fl-arti tal-mużika minn rajhom, għax iridu, għalkemm jista' jkun hemm xi ftit imbuttati mill-ġenituri tagħhom. Dan il-każ tal-aħħar jista' jwassal għal sitwazzjoni fejn l-istudenti jkollu jagħżel l-istrument li ma jkunx jixtieq, bil-konsegwenza li jispiċċa jaqta' qalbu u b'hekk jabbanduna l-istudji mużikali tiegħu f'qasir żmien. Is-sitwazzjoni li ppruvajt inpinġi issa tista' tidher mimlija ward u żgħar. Madankollu, hemm problema fundamentali li donnu ma nistgħux neħilsu minnha darba għall-dejjem. Kemm l- iskola tal-mużika tal-Gvern, kif ukoll akkademji tal-mużika privati jistgħu joffru s-servizzi tagħhom biss wara l-ħin tal-iskola, jekk mhux fi tmiem il-ġimgħa. Is-sistema edukattiva tagħna qiegħda tpoġġi l-istudenti taħt pressjoni minn età żgħira, saħansitra fil-livell primarju. Ma' dan, wieħed irid iżid ukoll il-ħafna privatijiet li ilhom jinbtu minn żmien għal żmien, u li llum-il ġurnata qegħdin jissarrfu f'tellieqa sfrenata bejn l-istudenti, kbar u żgħar, li ma twassalhom għal imkien ħlief għal aktar frustrazzjoni u qtigħ il-qalb. Is-sistema edukattiva tagħna fil-preżent tagħraf biss is-suċċess tal-istudenti minn kemm iġibu marki sbieħ fl- eżamijiet tal-aħħar tas-sena, u aktar 'il quddiem meta jikbru, l-ammont ta' Sec u Matsecs biex jikkwalifikawhom għad-dħul f'6th. form u eventwalment fl-Universita' ta' Malta, li hija l- ħolma tal-ġenituri forsi aktar milli tal-istess studenti. Meta mbagħad l-istudenti tagħna jiġu biex jidħlu fid-dinja tax-xogħol qegħdin isibu l-bibien magħluqin. Din is-sitwazzjoni ġibnieha b'idejna stess għax hija wisq marbuta mal-ħiliet akkademiċi. Wieħed irid jifhem illi f'Malta, pajjiż żgħir, il-postijiet tax-xogħol jistgħu faċilment jiġu eżawriti. B'hekk il- frustazzjoni tkompli tikber meta l-istudenti tagħna jintebħu li jkunu ddedikaw tant ħin prezzjuż għall-istudju fil-fjur ta' ħajjithom bil-ħsieb fieragħ li jistgħu jagħmlu xi forma ta' karriera, biex imbagħad isibu li t-talenti l-oħra li Alla għoġbu jżejjinhom bihom, ikunu ilhom li tawhom il-ġenb. Hekk taħdem is-sistema tagħna — bħal morsa dejjem tagħfas u ma tistax tinħall minnhal Jien qed noffri soluzzjoni finanzjarjament diffiċli imma fl-istess waqt, possibbli. Pajjiżna jista' jagħti bidu għal tip ta' skejjel ta' filgħodu li jistgħu joffru t-tagħlim tal-mużika fl-oqsma kollha tagħha u fl-istess waqt jibqgħu iħaddnu l-ħames suġġetti bażiċi akkademiċi. Dan huwa wara kollox il-mod ta' kif imexxu l-liċej u l-iskejjel tal-mużika barra minn xtutna. U aktar kemm l-istudenti li jikbru fl-età, ikunu qegħdin jikbru magħhom il-ħiliet mużikali tagħhom. Forsi ma tafx kif, mal-piż finanzjarju tal-pajjiż wieħed jista' jżid ukoll xi konservatorju nazzjonali. Madankollu, tibqa' l-problema ta' fejn ser jispiċċaw jaħdmu dawk l-istudenti li jagħżlu jidħlu f'dawn it-tip ta' skejjel tal-mużika. Jekk issa ġejna f'din is-sitwazzjoni, allura hemm bżonn li niftħulhom aktar opportunitajiet ġodda u nwessgħulhom l-orizzonti tagħhom. Tajjeb li għandna ''ċentru għall-kreattivita'' u ''orkestra nazzjonali taż-żgħażagh', imma dawn żgur mhumiex biżżejjed sabiex jilqgħu n-numru li dejjem qiegħed jikber ta' talent mużikali li għandna f'pajjiżna. U biex il-biċċa tkompli tagħqad sew, il-postijiet għall- ħaddiema tal-mużika fl-iskejjel tagħna kulma jmorru qegħdin dejjem jonqsu. L-ewwelnett minħabba l-fatt li ġa semmejna aktar 'il fuq — jiġifieri li fis-settur sekondarju, l-mużika qiegħda tiġi biss mgħallma mhux aktar mit-tielet sena, imma wkoll minħabba l-ħsieb li l- pensjoni se titla' sa ħamsa u sittin (65) senal Dawn, u fatturi oħra, qegħdin ikunu l-kaġun ta' staġnar fil-ħsieb attwali, u biex noħorġu minn din id-dilemma jinħtieg nifs ġdid. Il-bordijiet ta' eżamijiet barranin qegħdin joffru alternattiva2 Mela hawnhekk għandna sitwazzjoni fejn l-istat, min-naħa tiegħu jista', jekk irid, jiftaħ orizzonti ġodda, waqt li l-entitajiet privati, min-naħa tagħhom - għalkemm il-kontribut tagħhom huwa ta' fejda kbira għall-edukazzjoni muzikali ta' pajjiżna - qegħdin dejjem jgħixu bil-biża' li xi darba għad ifallu. Għaldaqstant, ġo pajjiżna teżisti xi soluzzjoni oħra jew tnejn, jekk tista' ssejħilhom hekk, bl- iskop li jittaffu l-problemi ta' fejn l-istudenti tagħna jistgħu jmorru biex jitgħallmu din l- imbierka mużika. Bħalissa, għandna l-każini tal-banda fuq naħa waħda, u l-lezzjonijiet tal- privat fuq in-naħa l-oħra, li t-tnejn jinsabu mxerrdin sewwa mal-erbat irjieħ ta' Malta, u t- tnejn ilhom issa li qabdu għerquhom sewwal Fir-rigward tal-każini tal-banda mhumiex fil- kompitu tiegħi li noqgħod nikkummenta dwarhom hawnhekk, l-ewwelnett għax ilni li qtajt minnhom mindu kont għadni żgħir, u t-tieni nett ma nistax nimmaġina li xi darba għad nasal biex nitħajjar ngħallem f'xi wieħed minnhom. Is-sitwazzjoni tal-privatijiet tal-mużika f'pajjiżna hija waħda kumplessa u sensittiva fl-istess waqt; minn banda mhux lakemm jirnexxilek tpinġi kwadru sħiħ ta' x'qed jiġri sewwa f'dan id-dominju, u mill-banda l-ohra, kelma nieqsa aħjar minn waħda żejdal Il-lezzjonijiet tal- privat x'aktarx li twieldu kawża ta' nuqqas ta' tagħlim biżżejjed minħabba affarijiet oħrajnl Hu x'inhu l-każ, il-biċċa l-kbira tal-istudenti tal-mużika tagħna jfittxu li jmorru jitgħallmu privatament il-prattika tal-istrument u t-teorija tal-mużika rispettivament għax jemmnu li minn hemm biss wieħed jista' jitgħallem bis-serjetà. Issa hawn Malta, għall-kuntrarju ta' professjonijiet oħra, bħal ngħidu aħna mediċina jew liġi, m'għandekx bżonn ta' ebda liċenzja biex teżerċita l-'professjoni' tiegħek bħala għalliem, talanqas privatament. Huwa minnu li kulmin jagħti l-privat tal-mużika jagħmel ħiltu kollha sabiex jgħallem 'il dak li jkun, imma wieħed irid jifhem ukoll li r-rieda weħidha mhux biżżejjed meta tiġi biex teduka 'l ħaddieħor. Madankollu, spiċċajna kulħadd irid jgħallem lil kulħadd, u msejknin il-ġenituri għax ma jifilħux iħallsu aktar privatijiet, u daqstant ieħor l-istudenti għax jispiċċaw imħawdin aktar minn qatt qabell Imbagħad daħlu l-bordijiet ta' eżamijiet Brittaniċi, fosthom l-Associated Board of the Roval Schools of Music li ilha topera hawn Malta għal aktar minn mitt sena, it-Trinitv College of London, il-London College of Music and Media, u l-Victoria College of Music, London. B'hekk issa l-istudenti setgħu jkollhom l-aqwa ċertifikat billi jpoġġu għall-eżami ta' wieħed, jew aktar, minn dawn l-erba' bordijiet barranin. Fir-rigward ta' dawn il-bordijeit barranin, jiena ser nitkellem f'isem il-Victoria College of Music bħala r-rappreżentant onorarju tiegħu. L-informazzjoni li ġejja qed nislitha mill-ktejjeb illi huwa, bħal fil-bqija tal-bordijiet l-oħra imsemmija, joħrog minn żmien għal żmien, bil- għan li jżomm lill-kandidati prospettivi tiegħu aġġornati kemm jista' jkun bl-aħħar żviluppi li jkunu seħħew fi ħdanu. Dan il-ktejjeb iġib l-isem ta' General Regulations and information. Huwa jibda biex igħid hekk dwar il-kulleġġ: Dwar il-kwalifiki tiegħu mbagħad, jgħid dan li ġej: Meta mqabbel ma' bordijiet ta' eżamijiet oħra, il-bord tal-Victoria College of Music iwieġeb hekk: U biex żgur ma jidhirx li huwa xi board inferjuri għall-oħrajn, u fl-istess waqt, bla ma jagħti daqstant fil-għajn, ikompli jgħid hekk: Il-Mission Statements ilhom moda barra, mhux daqstant f'Malta. Madankollu jħallu impatt kummerċjali tajjeb fuq l-individwi u jagħtuh x'jifhem illi għandhom xi missjoni kbira x'jaqdu. Il-Mission Statement tal-bord li jiena nirrappreżenta jgħid xi ħaġa hekk: M'hemmx dubju li meta taqra dan kollu tibqa' impressjonat għall-aħħar, u li ma jistax ikun li ma tiħux il-bord bl-akbar serjetà. B'konsegwenza ta' hekk issa kulħadd imlebleb biex ipoġġi għal dawn l-eżamijiet ta' barra ħalli jfittex iġib l-ittri wara ismu. Imqar diploma waħda minnhom wara ismek, u tista' tibda ssejjaħ lilek innifsek 'surmast', jiġifieri mgħallem fl-arti tal-mużika. U kull min iġib xi ittri wara ismu jieħu d-dritt b'idejh li jista' jaqbad u jibda jgħallem. Li forsi ma jafx hu, li hu stess ikun għad fadallu ħafna aktar x'jitgħalleml Imma min ser jurih li t-triq hija ħafna aktar twila u iebsa minn dak li jkun qed jaħseb hu2 Livell post-sekondarju u pre-universitarju, jiġifieri, il-Junior College Il-Junior College tal-Università ta' Malta wkoll għandha l-Mission Statement tagħha, li jaqra hekk: Ħidmet il-kulleġġ huwa li jipprepara lill-istudenti speċifikament għaċ-ċertifikat tal-matrikola fil-livell intermedju u dak avvanzat. Dan iservi ta' passaport għad-dħul fl-Università ta' Malta. Bħala lekċerer tal-programm tal-mużika jiena nkun nistenna li, min jagħżel li jieħu l- mużika bħala suġġett fil-livelli msemmija jagħmel dan minn rajh u mhux għax imġiegħel, u b'konsegwenza ta' dan neħodha li ser jieħu l-kors ta' sentejn bl-akbar serjetà. Madankollu, qaddisi jgħidli li, il-kotba u t-teorija waħidhom mhumiex biżżejjed. Mhux ta' b'xejn li, il- Junior College joffri spekrum sħiħ ta' attivitajiet extra-kurrikulari. Biex inkompli nsaħħaħ dak li qed ngħid, ser nislet paragrafu mill-handbook tal-Junior College 2004-6. Fi kliem il-Prinċipal stess: Mela issa għandna quddiemna studenti li laħqu ċerta età u maturità fil-ħsieb, u l-ambjent li fih huma qegħdin jiġu mħeġġin jgħixu, żgur li ser jagħti lok għal ħafna aktar kreattività min- naħa tagħhom, dejjem bil-għajnuna tal-għalliema. Għal dan il-għan, daqs sitt snin ilu, ħadt l- inizjattiva li nwaqqaf l-orkestra tal-kulleġġ. Hija tat l-ewwel kunċert tagħha fil-pubbliku f'kunċert tal-Milied fis-Sala Temi Żammit, l-Università ta' Malta. Minn dak inhar 'il quddiem, l-orkestra qatt ma ħarset lura, tant li jkun impossibli li nelenka l-attivitajiet kollha illi ħadet sehem fihom. Insemmi biss iż-żewġ mawriet importanti illi hija għamlet barra minn Malta, waħda f'Ripatransone, l-Italja fl-2001, fejn tat kunċert fit-Teatro L. Mercantini, u l- oħra f'Hamburg, il-Ġermanja. L-iskambju mużikali sar bejn is-27 ta' Ottubru u s-7 ta' Novembru. Matul dawn it-12-il ġurnata nżammu workshops u masterclasses minn mużiċist rinomati, fosthom il-vjolinisti Julia Seminova u Rowitha Spaeth, concertmasters. ta' Hamburger Orchestervereiningung, u ta' Blankeneser Chamberorchestra u ta' Havdn Orchestra rispettivament. Il-mawra laħqet il-qofol tagħha b'kunċert fl-Aula der Schule fil- Gvnmasium Blankenese flimkien ma' mużiċisti żgaħżagħ Ġermaniżi. Hu maħsub li, il- kontinġent Ġermaniż jiġi jagħti kunċerti f'Malta f'Ġunju li ġej taħt it-tmexxija tas-Surmst tal-kulleġġ għadhom kif ġew lura mill-Italja l-ġimgħa l-oħra stess wara li taw kunċert ta' musica da camera fil-fiera ta' Bolzano bħala parti mill-Fieralingue 2005 li nżammet bejn is- 17-19 ta' Marzu fil-Congress Centre Hotel Sheraton. Meta wieħed jagħti daqqa t'għajn sewwa lejn is-sillabu tal-mużika tal-Matsec fiż-żewġ livelli, jiġifieri fil-livell intermedju u dak avvanzat, malajr jintebaħ kemm l-affarjiet hawn jieħdu dimensjonijiet differenti, anki jekk l-influwenza tas-sillabi, kif imfassla mill-bordijiet ta' eżamijiet barranin, li dwarhom ġa tkellimna aktar qabel, xi ftit jew wisq hawn tinħass ukoll. Bħal donnu aħna m'għandniex il-ħila naqbdu u nfasslu sillabu li jgħodd tajjeb għalina u għall-istudenti tagħna Maltin. Hekk, ngħidu aħna, l-eżami fil-livell avvanzat jaqa' taħt tliet taqsimiet kbar kif ġej: L-ewwel karta, taħt l-isem ta' ''Principles of Musicianship', fiha żewġ taqsimiet, (a), 'Sight Singing and Aural Perception', u (b) 'Harmonv and Counterpoint', liema aspett teoretiku jkopri il-'Common Practice Harmonw/' u l-'Free Counterpoint'. It-tieni karta, taħt l-isem ta' ''Historv of Music and Analvsis', hi wkoll f'żewġ taqsimiet, (a) l-aspett storiku f'forma ta' orali, u (b) jinvolvi lill-istudenti f''historical and analvtical knowledge of set works' kif preskritt fis-sillabu kurrenti. It-tielet u l-aħħar karta toffri għażla lill-istudent billi tagħtih il-fakultà li jagħżel bejn, (a), li jdoqq xogħlijiet mir-repertorju tiegħu ta' kompożituri magħrufin, jew (b) li jippreżenta kompożizzjoni minn tiegħu. L-eżami fil-livell intermedju jimxi fuq l-istess linji li għadni kif elenkajt, bid- differenza li issa għandek karta waħda flok tlieta, imma li taqa' taħt tliet taqsimiet, jiġifieri, (a) 'Musicianship', (b) 'Harmonv, Counterpoint, Historv, and Analvsis', u (ċ) 'Performing' jew 'Composition'. Minn dan kollu jirriżulta li dawn it-tip ta' eżerċizzji huma kollha reminixxenti ta' oħrajn li soltu niltaqgħu magħhom f'eżamijiet ta' bordijiet barranin. Madanakollu, l-importanti huwa li, fl-aħħar, dawn l-eżerċizzji jikkonstitwixxu formazzjoni mużikali soda biżżejjed biex l- istudenti ikun jista' jagħmel it-tielet u l-aħħar pass tiegħu billi jingħaqad fil-programm ta' studji mużikali fi ħdan l-Istitut Mediterranju tal-Università ta' Malta. Għeluq: Biex nagħlaq fuq nota pjuttost pożittiva tajjeb ngħid illi hawn Malta għandna ħafna talent mużikali fost it-tfal u ż-żgħażagh tagħna. Hija x-xewqa kbira tiegħi u ta' għalliema oħrajn bħali li ma narawx dan it-talent jisfuma fix-xejn għas-sempliċi raġuni li ma nkunux għarafna nfasslu qafas tajjeb biżżejjed biex inżomm il-ħajja mużikali Maltija għaddejja …